CELEX: 32019Q0322(01)
Language: sk
Date: 2019-03-19 00:00:00
Title: Rozhodnutie výkonnej rady, ktorým sa stanovujú vnútorné pravidlá týkajúce sa poskytovania informácií dotknutým osobám a obmedzenia niektorých ich práv ochrany osobných údajov Agentúrou pre základné práva v súvislosti s administratívnymi vyšetrovaniami, úkonmi pred začatím disciplinárneho konania, disciplinárnymi konaniami a konaniami o pozastavení výkonu funkcie

22.3.2019   
               
               
                  SK
               
               
                  Úradný vestník Európskej únie
               
               
                  C 108/4
               
            
         Rozhodnutie výkonnej rady, ktorým sa stanovujú vnútorné pravidlá týkajúce sa poskytovania informácií dotknutým osobám a obmedzenia niektorých ich práv ochrany osobných údajov Agentúrou pre základné práva v súvislosti s administratívnymi vyšetrovaniami, úkonmi pred začatím disciplinárneho konania, disciplinárnymi konaniami a konaniami o pozastavení výkonu funkcie
         (2019/C 108/04)
         VÝKONNÁ RADA AGENTÚRY EURÓPSKEJ ÚNIE PRE ZÁKLADNÉ PRÁVA,
         SO ZRETEĽOM:
         na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (1) (FRA) a najmä jeho článok 13,
         na nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (2);
         KEĎŽE:
         
                     (1)
                  
                  
                     Agentúra pre základné práva uskutočňuje administratívne vyšetrovania, úkony pred začatím disciplinárneho konania, disciplinárne konania a konania o pozastavení výkonu funkcie, pričom na základe článku 86 Služobného poriadku úradníkov Európskej únie a v súlade s jeho prílohou IX, ako aj rozhodnutím výkonnej rady 2013/01 môžu disciplinárne konania zahŕňať vyšetrovania vykonávané disciplinárnou komisiou Agentúry pre základné práva podľa článku 17 prílohy IX k služobnému poriadku;
                  
               
                     (2)
                  
                  
                     Podľa článku 25 ods. 8 nariadenia (EÚ) 2018/1725 sa musia bezodkladne prijať vnútorné pravidlá týkajúce sa poskytovania informácií dotknutým osobám a obmedzenia niektorých ich práv ochrany osobných údajov Agentúrou pre základné práva v súvislosti s administratívnymi vyšetrovaniami, úkonmi pred začatím disciplinárneho konania, disciplinárnymi konaniami a konaniami o pozastavení výkonu funkcie;
                  
               
                     (3)
                  
                  
                     Európska komisia prijala rozhodnutie (EÚ) 2019/165 (3);
                  
               
                     (4)
                  
                  
                     Agentúra pre základné práva musí spĺňať uplatniteľné právne predpisy týkajúce sa ochrany osobných údajov;
                  
               
                     (5)
                  
                  
                     Európsky dozorný úradník pre ochranu údajov doručil svoje stanovisko 28. februára 2019,
                  
               ROZHODLA:
         
            Článok 1
            Rozhodnutie (EÚ) 2019/165 sa analogicky uplatňuje aj na Agentúru Európskej únie pre základné práva.
         
         
            Článok 2
            Rozhodnutie (EÚ) 2019/165 sa uplatňuje mutatis mutandis na Agentúru Európskej únie pre základné práva s týmito úpravami:
            
                        1.
                     
                     
                        výrazy „Komisia“ a „Európska komisia“ sa nahrádzajú výrazom „Agentúra Európskej únie pre základné práva (FRA)“.
                     
                  
                        2.
                     
                     
                        V odôvodnení 1 sa veta „Za tieto úlohy …(IDOC)“ neuplatňuje.
                     
                  
                        3.
                     
                     
                        Rozhodnutie Komisie K(2004) 1588, ktorým sa ustanovujú všeobecné vykonávacie pravidlá o vykonávaní administratívnych vyšetrovaní a disciplinárnych konaní sa nahrádza vetou „Rozhodnutie výkonnej rady 2013/01 o vykonávaní administratívnych vyšetrovaní a disciplinárnych postupov“.
                     
                  
         
            Článok 3
            Nadobudnutie účinnosti
            Toto rozhodnutie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
         
         
            Vo Viedni 19. marca 2019
            
               
                  Za Agentúru Európskej únie pre základné práva
               
               Sirpa RAUTIO
               
                  predseda výkonnej rady
               
            
         
         
            (1)  Ú. v. EÚ L 53, 22.2.2007, s. 1.
         
            (2)  Ú. v. EÚ L 295, 21.11.2018, s. 39.
         
            (3)  Rozhodnutie Komisie (EÚ) 2019/165 z 1. februára 2019, ktorým sa stanovujú vnútorné pravidlá týkajúce sa poskytovania informácií dotknutým osobám a obmedzenia niektorých ich práv ochrany osobných údajov Komisiou v súvislosti s administratívnymi vyšetrovaniami, úkonmi pred začatím disciplinárneho konania, disciplinárnymi konaniami a konaniami o pozastavení výkonu funkcie (Ú. v. EÚ L 32, 4.2.2019, s. 9).